1.

stratégiát dolgoz ki a vámügyi bűnüldözési együttműködés jövőjéről, meghatározva az annak érdekében végrehajtandó intézkedéseket, hogy tovább fokozódjon a vámügyi együttműködés és az egyéb bűnüldöző hatóságokkal folytatott együttműködés, valamint hogy a szabadságon, a biztonságon és a jog érvényesülésén alapuló térségben tovább erősödjön a vámügyi szervek vezető szerepe az áruk mozgásának ellenőrzése terén, és ezáltal megvalósuljon az uniós polgárok életének és egészségének magasabb fokú védelme, valamint az Unió gazdaságának védelme a csempészettel, a csalással és a szervezett bűnözés léte és tevékenységei jelentette egyéb veszélyekkel szemben. E stratégia az alábbi célokon alapul: a) a vámügyi bűnüldözési együttműködés további specifikus megközelítésének kidolgozása, amely lehetővé fogja tenni, hogy az EU vámhatóságai hatékonyabban lépjenek fel a bűnözés ellen és az új veszélyekre reagálva azonnali válaszlépéseket tegyenek; b) annak kimerítő vizsgálata, hogy jogi, technikai, illetve műveleti szempontból miként lehet konszolidálni azt a hozzájárulást, amelyet a vámügy a szervezett bűnözés elleni küzdelem terén nyújt, valamint a már meglévő eszközök továbbfejlesztése, beleértve annak vizsgálatát, hogy milyen, az EU vámhatóságai által kezdeményezett és végrehajtott, összehangoltabb és hatékonyabb közös fellépések jöhetnek szóba a határokon átnyúló és transznacionális bűnözés elleni teljes körű fellépés céljára; c) a vámhatóságok közötti információcserét szolgáló rendszerek szélesebb körű használatának előmozdítása, valamint olyan új megoldások vizsgálata, amelyeknek köszönhetően a határokon átnyúló szervezett bűnözés elleni küzdelemben javul a vámhatósági reagálás hatékonysága; d) közös képzési megközelítés kidolgozása egyfelől a vámhatóságok viszonylatában, másfelől a vámhatóságok és az egyéb bűnüldöző hatóságok viszonylatában, adott esetben, de különösen a nyomozás és az operatív együttműködés tekintetében, annak érdekében, hogy e hatóságok eredményesebben léphessenek fel a szervezett bűnözés ellen; e) átfogóbb uniós megközelítés kidolgozása a bűnözés elleni küzdelemre irányuló vámügyi tevékenységek elősegítésére vonatkozóan (az alkalmazandó módszereket, eszközöket és technológiákat illetően), továbbá adott esetben jogszabályjavaslatok kidolgozása; f) gyakorlati lépések a fenti új együttműködési intézkedések végrehajtására azzal a céllal, hogy javuljon az operatív együttműködés és az EU külső határain is biztosítva legyen a hatóságok bevonása; a közös vámügyi műveletek szervezésével, a fenyegetésértékelések kidolgozásával, illetve a többéves kezdeményezések végrehajtásával kapcsolatos további támogatás lehetőségeinek vizsgálata; g) a vámhatóságoknak a Belső Biztonságra Vonatkozó Operatív Együttműködéssel Foglalkozó Állandó Bizottság (COSI) munkájában való részvételének fokozása, hogy ezáltal azok a lehető legnagyobb mértékben hozzájáruljanak a szervezett bűnözés elleni küzdelemhez és az uniós polgárok egészségének és biztonságának védelméhez; h) a vámhatóságok iránti közbizalom erősítése a vámügyi együttműködés kézzelfogható eredményeinek bemutatásával, valamint annak tudatosításával, hogy a vámhatóságok fontos szerepet töltenek be a bűnüldözésben;